tartuNLP/wikipedia-smugri-20251201 huggingface dataset:
Uinti kesäolympialaisissa 2020 – naisten 200 metrin perhosuinti

Naisten 200 metrin perhosuinnissa Tokion kesäolympialaisissa 2020 kilpaillaan 27.–29. heinäkuuta 2021 Tokyo Aquatics Centressä. 
Karsintarajan rikkoneet urheilijat.
Tapahtumaan voi osallistua sellaiset urheilijat, jotka ovat rikkoneet ns. A-rajan eli olympialaisten karsintarajan. Samasta maasta saa osallistua kuitenkin korkeintaan kaksi urheilijaa yhdelle matkalle. Jos 878 uimarin kokonaisraja olympialaisten uintiin ei ole täyttynyt A-rajan rikkoneista uimareista, voi olympialaisiin päästä B-rajan, eli olympialaisten valintarajan, rikkoneet urheilijat. FINA kutsuu nämä urheilijat olympialaisiin.
Aikataulu.
Ajat ovat Japanin aikaa (UTC+9).
Ryū ga Gotoku Studio

Ryū ga Gotoku Studio () on Segan sisäinen videopelien kehittäjästudio. Studio on lähtöisin Segan CS1 -osastosta.
Masayoshi Yokoyaman mukaan studio ei ole organisoitu yhtiönä vaan ”konseptina” tai ”tuotantotiiminä”.
Henkilöt.
Toshihiro Nagoshi oli tunnettu henkilö studiossa, joka päätti perustaa Nagoshi Studion. Samalla studiosta lähtivät Daisuke Sato ja Kazuki Hosokawa. Muita julkisuudessa merkittävästi esillä oleviin henkilöihin kuuluvat "Yakuza"-sarjan ohjaaja Ryosuke Horii ja "Yakuza"-sarjan tuottaja Hiroyuki Sakamoto. Masayoshi Yokoyama toimii studion johtajana ja tuottajana. Takayuki Sorimachi on animaatio-ohjaaja, Daisuke Fukagawa vastaa visuaalisesta suunnittelusta, Yutaka Ito vastaa tekniikasta ja Nobuaki Mitake on "Yakuza"-sarjan taiteen ohjaaja.
Historia.
Studion tunnettuja pelejä ovat "Like a Dragon"-sarjan pelit vuonna 2012 julkaistusta "Yakuza 5:stä" alkaen. Studio sai alkunsa "in" kehityksen jälkeen. Ensimmäinen peli, joka käytti studion logoa oli Japanissa helmikuussa 2012 julkaistu "Binary Domain".
Blake Lizotte

Blake Lizotte (s. 13. joulukuuta 1997 Lindstrom, Minnesota, Yhdysvallat) on yhdysvaltalainen jääkiekkoilija, joka pelaa Pittsburgh Penguinsissa. Lizotte on pelipaikaltaan keskushyökkääjä.
HHeinäkuussa 2024 Lizotte teki vapaana agenttina Pittsburgh Penguinsin kanssa kaksivuotisen ja yhteensä 3,7 miljoonan dollarin arvoisen sopimuksen.
Uinti kesäolympialaisissa 2020 – miesten 200 metrin sekauinti

Miesten 200 metrin sekauinnissa Tokion kesäolympialaisissa 2020 kilpaillaan 28.–30. heinäkuuta 2021 Tokyo Aquatics Centressä. 
Karsintarajan rikkoneet urheilijat.
Tapahtumaan voi osallistua sellaiset urheilijat, jotka ovat rikkoneet ns. A-rajan eli olympialaisten karsintarajan. Samasta maasta saa osallistua kuitenkin korkeintaan kaksi urheilijaa yhdelle matkalle. Jos 878 uimarin kokonaisraja olympialaisten uintiin ei ole täyttynyt A-rajan rikkoneista uimareista, voi olympialaisiin päästä B-rajan, eli olympialaisten valintarajan, rikkoneet urheilijat. FINA kutsuu nämä urheilijat olympialaisiin.
Aikataulu.
Ajat ovat Japanin aikaa (UTC+9).
Uinti kesäolympialaisissa 2020 – naisten 200 metrin sekauinti

Naisten 200 metrin sekauinnissa Tokion kesäolympialaisissa 2020 kilpaillaan 26.–28. heinäkuuta 2021 Tokyo Aquatics Centressä. 
Karsintarajan rikkoneet urheilijat.
Tapahtumaan voi osallistua sellaiset urheilijat, jotka ovat rikkoneet ns. A-rajan eli olympialaisten karsintarajan. Samasta maasta saa osallistua kuitenkin korkeintaan kaksi urheilijaa yhdelle matkalle. Jos 878 uimarin kokonaisraja olympialaisten uintiin ei ole täyttynyt A-rajan rikkoneista uimareista, voi olympialaisiin päästä B-rajan, eli olympialaisten valintarajan, rikkoneet urheilijat. FINA kutsuu nämä urheilijat olympialaisiin.
Aikataulu.
Ajat ovat Japanin aikaa (UTC+9).
Uinti kesäolympialaisissa 2020 – miesten 400 metrin sekauinti

Miesten 400 metrin sekauinnissa Tokion kesäolympialaisissa 2020 kilpaillaan 24.–25. heinäkuuta 2021 Tokyo Aquatics Centressä. 
Karsintarajan rikkoneet urheilijat.
Tapahtumaan voi osallistua sellaiset urheilijat, jotka ovat rikkoneet ns. A-rajan eli olympialaisten karsintarajan. Samasta maasta saa osallistua kuitenkin korkeintaan kaksi urheilijaa yhdelle matkalle. Jos 878 uimarin kokonaisraja olympialaisten uintiin ei ole täyttynyt A-rajan rikkoneista uimareista, voi olympialaisiin päästä B-rajan, eli olympialaisten valintarajan, rikkoneet urheilijat. FINA kutsuu nämä urheilijat olympialaisiin.
Aikataulu.
Ajat ovat Japanin aikaa (UTC+9).
Uinti kesäolympialaisissa 2020 – naisten 400 metrin sekauinti

Naisten 400 metrin sekauinnissa Tokion kesäolympialaisissa 2020 kilpaillaan 24.–25. heinäkuuta 2021 Tokyo Aquatics Centressä. 
Karsintarajan rikkoneet urheilijat.
Tapahtumaan voi osallistua sellaiset urheilijat, jotka ovat rikkoneet ns. A-rajan eli olympialaisten karsintarajan. Samasta maasta saa osallistua kuitenkin korkeintaan kaksi urheilijaa yhdelle matkalle. Jos 878 uimarin kokonaisraja olympialaisten uintiin ei ole täyttynyt A-rajan rikkoneista uimareista, voi olympialaisiin päästä B-rajan, eli olympialaisten valintarajan, rikkoneet urheilijat. FINA kutsuu nämä urheilijat olympialaisiin.
Aikataulu.
Ajat ovat Japanin aikaa (UTC+9).
Trevor Moore

Trevor Moore (s. 31. maaliskuuta 1995 Thousand Oaks, California, Yhdysvallat) on yhdysvaltalainen jääkiekkoilija, joka pelaa Los Angeles Kingsissä. Moore on pelipaikaltaan laitahyökkääjä. Heinäkuussa 2021 Moore teki Kingsin kanssa kaksivuotisen ja yhteensä 3,75 miljoonan dollarin arvoisen jatkosopimuksen. Joulukuussa 2022 Moore teki Kingsin kanssa viisivuotisen ja yhteensä 21 miljoonan dollarin arvoisen jatkosopimuksen.
Etelä-Savon maakuntaliitto

Etelä-Savon maakuntaliitto on yksi Suomen kahdeksastatoista maakunnan liitosta. Hallinnollisesti se on lakisääteinen, maakunnan kuntien muodostama kuntayhtymä, joka aluekehitysviranomaisena vastaa Etelä-Savon yleisestä kehittämisestä. 
Etelä-Savon maakuntaliiton toiminnasta ja taloudesta päättää jäsenkuntien valitsema Etelä-Savon maakuntavaltuusto. Liiton operatiivista toimintaa johtaa maakuntajohtaja Pentti Mäkinen. Maakuntaliiton päätoimipiste (virastorakennus) sijaitsee Mikkelissä.
Samsung Galaxy Mega 2

Samsung Galaxy Mega 2 on Samsung Electronicsin vuonna 2014 julkaisema älypuhelin, joka on Samsung Galaxy Megan seuraaja. Puhelimessa on julkaisuaikana yksi suurimmista näytöistä: siinä on kuuden tuuman IPS LCD-näyttö, jonka tarkkuus on 720 × 1 280 pikseliä. Tallennustilaa eli flash-muistia on 16 gigatavua, jota voi laajentaa microSDXC-kortilla. Keskusmuistia on 1,5 gigatavua. Siinä on irrotettava 2 800 milliampeeritunnin Li-Ion-akku ja FM-radio. Kameroita siinä on kaksi: taka- ja etukamera. Takakamerassa on kahdeksan megapikseliä ja etukamerassa hieman yli kaksi megapikseliä.
Ha Yeon-soo

Ha Yeon-soo (Hangul: ; s. ), syntymänimeltään Yoo Yeon-soo (Hangul: ) on eteläkorealainen näyttelijä. Hän on tunnettu elokuvasta "Very Ordinary Couple" ja musiikkidraamasta "Monstar".
Jesse Markin

Jesse Markin (s. 1985) on suomalainen liberialaissyntyinen räppäri ja laulaja. Hän julkaisi debyyttialbuminsa "Folk" toukokuussa 2019 ja toisen albuminsa "Noir" kesäkuussa 2021. Ennen soolouraansa Markin kuului The Megaphone State -duoon. Hänen äidinkielensä ovat suomi ja englanti.
Markin palkittiin Emma-gaalassa 2020 vuoden tulokkaana sekä kriitikoiden valintana. Markin sai vuoden 2020 Teosto-palkinnon esikoisalbumistaan "Folk" tuottajansa Totte Rautiaisen kanssa. 
Ura.
Markin syntyi Liberiassa ja muutti kuusivuotiaana isänsä kotimaasta Ghanasta Suomeen Viljakkalaan. Vuonna 2002 Markin tutustui tuottaja Simo Tuomiseen, jonka kanssa hän perusti myöhemmin hip hop -yhtye The Megaphone Staten. Kaksikko teki musiikkia yhdessä yli kymmenen vuotta ja julkaisi kolme levyä.
Markinin debyyttijulkaisu sooloartistina oli toukokuussa 2018 julkaistu tuplasingle, joka sisälsi kappaleet ”Blood” ja ”Will Shoot”. Julkaisu sai hyvän vastaanoton, ja ”Blood”-kappaleen musiikkivideo palkittiin myöhemmin syksyllä myös parhaasta kuvauksesta Oulun musiikkivideofestivaaleilla. Soundi valitsi Jesse Markinin vuoden tulokkaaksi marraskuussa 2018. Soolourallaan Markin on laajentanut ilmaisuaan räppäämisestä myös laulamiseen.
Markinin debyyttialbumi "Folk" julkaistiin toukokuussa 2019. Markin sai albumista kaksi Emma-palkintoa (vuoden tulokas ja kriitikoiden valinta), minkä lisäksi Markin ja tuottaja Totte Rautiainen palkittiin "Folkin" sävellyksistä ja sanoituksista 25 000 euron Teosto-palkinnolla. Lisäksi Markin sai Femmagaalassa vuoden 2019 merkittävimmän artistin palkinnon. Femmagaala on perustettu vaihtoehdoksi Emma-gaalalle ja onkin harvinaista, että artisti saa samasta levystä palkinnon sekä Emma- että Femmagaalassa.
Syksyllä 2020 Markin osallistui "Tanssii tähtien kanssa" -ohjelmaan, jossa hän sijoittui seitsemänneksi.
Markin osallistui kappaleella ”Glow” vuoden 2024 Uuden Musiikin Kilpailuun. Hän ilmoitti, ettei aio osallistua Eurovision Laulukilpailuun, jos Israel on mukana. Myöhemmin EBU ilmoitti, että Israel osallistuisi kilpailuun.
Lokakuussa 2024 mediat uutisoivat Markinin olevan epäilty lapsen törkeään pahoinpitelyyn liittyen. Markinin lisäksi lapsen äiti on epäiltynä törkeästä pahoinpitelystä. Molemmat epäillyt pidätettiin tutkinnan aikana, mutta heitä ei vangittu. Vanhemmat kiistivät ravistelleensa lastaan ja hankkivat kantaansa tukevia asiantuntijalausuntoja. Syyttäjä päätti molempien vanhempien osalta olla viemättä asiaa oikeuteen, koska lääketieteelliset lausunnot olivat täysin vastakkaisia, eikä poliisin esitutkinnassa löytynyt muutakaan näyttöä vanhempien rikollisesta menettelystä.
Ella ja kaverit liemessä

Ella ja kaverit liemessä on Timo Parvelan "Ella ja kaverit" -lastenkirjasarjaan kuuluva kirja jonka on kuvittanut Mervi Lindman.
Kirjassa Ellan ja kaverien opettajalla on stressi. Opettajan vaimo tekee hänelle superpirtelön jolla on kuitenkin outoja ennakoimattomia vaikutuksia. Kun opettaja juottaa oppilailleen pahanmakuisen pirtelön siitä seuraa outoja sivuvaikutuksia.
Pohjois-Savon liitto

Pohjois-Savon liitto on yksi Suomen kahdeksastatoista maakunnan liitosta. Hallinnollisesti se on lakisääteinen, maakunnan kuntien muodostama kuntayhtymä, joka aluekehitysviranomaisena vastaa Pohjois-Savon yleisestä kehittämisestä. 
Pohjois-Savon liiton toiminnasta ja taloudesta päättää alueen kuntien valitsema Pohjois-Savon maakuntavaltuusto. Maakuntaliiton päätoimipiste (maakuntatalo) sijaitsee Kuopiossä Sepänkatu 1:ssä. 
Liiton operatiivista toimintaa on vuodesta 2023 lähtien johtanut maakuntajohtaja Tytti Määttä, joka toimi ennen tätä tehtävää Kuhmon kaupunginjohtajana. Pohjois-Savon aiempia maakuntajohtajia olivat Antti Mykkänen (1991–2004), Jussi Huttunen (2005–2016) ja Marko Korhonen (2016–2022).
Tekninen välilasku

Tekninen välilasku on tilanne jossa ilma-alus joutuu keskeyttämään matkansa ja laskeutumaan jollekin sopivalle lentoasemalle lentosuunnitelman vastaisesti.
Teknisen välilaskun syy on yleensä vähäinen, esimerkiksi instrmenttivika mittaristossa. Tilanteesta riippuen myös yhden moottorin menetys voi johtaa tekniseen välilaskuun tai astetta vakampaan hätälaskuun.
Teknisellä välilaskulla voidaan myös tarkoittaa suunniteltua laskeutumista esimerkiksi tankkaamista varten. Tällä laskeutumisella ei kuitenkaan oteta tai jätetä matkustajia. 
Mediassa teknisestä välilaskusta käytetään toisinaan väärin termiä pakkolasku tai hätälasku.
Johan Gustaf Hammardahl

Johan Gustaf Hammardahl (4. syyskuuta 1817 Karlshamn – 5. maaliskuuta 1849 Turku) oli ruotsalaissyntyinen apteekkari ja toimittaja.
Hammardahl oli opiskellut farmaseutiksi Ruotsissa. Hän oli julkaissut siellä talouslehti "Svenska Patriotenia" vuosina 1843–1844 ja osallistunut sanomalehti "Svenska Bietin" toimittamiseen. Hammardahl siirtyi Suomeen vuonna 1844 ja otti Suomen kansalaisuuden kolme vuotta myöhemmin. Hän työskenteli Turun sunnuntaikoulun opettajana ja julkaisi vuonna 1847 kemian oppikirjan.
Hammardahl toimitti Turussa ilmestynyttä "Teknologen"-lehteä vuosina 1845–1848. Sen lakattua hän julkaisi N. H. Pinellon kanssa "Tidning för Landtbrukare och Näringsidkare" -lehteä. Vuosina 1846–1847 Hammardahl toimi myös "Åbo Tidningarin" avustajana. Vuonna 1848 hänet mainitaan Suomen Talousseuran notaarina.
Hammardahl nimitettiin vuonna 1849 Vaasaan perustetun teknillisen reaalikoulun johtajaksi, mutta hän kuoli vain 31-vuotiaana ennen kuin ehti ottaa tehtävän vastaan.
Ingvor Bondesen

Ingvor Andreas Nicolai Bondesen (1844 − 17. maaliskuuta 1911) oli tanskalainen kirjailija ja opettaja. Hän esiintyi ensi kerran kertoelmallaan "Styrismanden og hans brud". Hänen myöhempi tuotantonsa käsittelee joko historiallisia tai nykyaikaisia talonpojan elämästä otettuja aiheita. Huomattavin hänen teoksistaan on "Skovstrup folk" (1885).
Dimitrie Bolintineanu

Dimitrie Bolintineanu (1826−1872) oli romanialainen runoilija. Hän otti 1840- ja 1850-luvulla osaa kotimaansa valtiolliseen taisteluun ja oli sen tähden kaksi kertaa maanpaossa. Bolintineanu on kirjoittanut suosittuja isänmaallisia runoja, "Elena-"nimisen romaanin, ja hän toimitti vuoden 1848 vallankumouksen jälkeen kansallisdemokraattista lehteä "Poporul suveran".
August Bondeson

August Leonard Bondeson (2. helmikuuta 1854 Vessige, Halland, Ruotsi − 23. syyskuuta 1906 Göteborg, Ruotsi) oli ruotsalainen kirjailija ja lääkäri. Hän sepitti lauluja kotiseutunsa Hallannin murteella ja kirjoitti useita onnistuneita humoristisia kertomuksia.
Bondeson muokkasi kansanperinteen pohjalta satu- ja laulukokoelmia ja humoristisia kansakertomuksia. "Opettaja John Chronschoughin muistelmat" kuuluvat ruotsalaisen huumorin klassikkoihin.
Ruggero Bonghi

Ruggero Bonghi (1828−1895) oli italialainen kirjailija ja poliitikko. Hän otti osaa vuosien 1847−1849 vallankumousliikkeisiin Napolissa. Hän tuli 1859 professoriksi Paviaan, oli sittemmin vanhan ajan historian professorina Milanossa ja 1870−1877 Roomassa ja toimi samalla sanomalehtimiehenä. Vuonna 1860 hänet valittiin parlamenttiin. Hän oli 1874−1876 opetusministerinä ja toimi innokkaasti Italian opetuslaitoksen uudistamiseksi. Hän oli kolmiliiton vastustaja ja ajoi rauhan asiaa. Hänen teoksiaan ovat esimerkiksi "Arnaido da Brescia" (1878), "Storia di Roma" (3 nid. 1884−1896) ja "Vita di Gesù" (1890).
Säiejuurekkaat

Säiejuurekkaat ("Rhodocollybia") on sienisuku, johon kuuluu 4 Suomessa esiintyvää lajia. Jotkin lajeista ovat ruokasieniä, kuten valkoviirujuurekas. Säiejuurekkaita kasvaa elokuusta jopa alkutalveen saakka.
* Vaaleampi värimuoto Harmaajuurekas ("Rhodocollybia butyracea f. asema")
New York Design Week

"New York Design Week" eli NYCxDESIGN on vuosittain New Yorkissa järjestettävä designtapahtuma. Se esittelee designia näyttelyiden, installaatioiden, messujen, paneelien, avointen ovien tilaisuuksien, studioiden ja tuote-esittelyjen avulla. Kaikkiin viiteen New Yorkin kaupunginosaan levittäytyvässä tapahtumassa käy vuosittain satoja tuhansia designista kiinnostuneita ihmisiä.
Historia.
Tammikuussa 2019 New Yorkin kaupunki ilmoitti siirtävänsä vastuun tapahtuman järjestelyistä Sandow-nimiselle mediatoimistolle, joka omistaa useita sisustuslehtiä. Monivuotinen sopimus alkoi vuoden 2020 tapahtumasta.
Rosh Pinna

Rosh Pinna () on mošav Israelin Pohjoisella hallintoalueella. Sen asukasluku oli vuoden 2018 lopussa 3 120.
Maantiede.
Rosh Pinna sijaitsee Israelin pohjoisosassa Kanaaninvuoren juurella ja Hulanlaakson eteläpuolella. Vuoren rinnettä ylöspäin sijaitsee Safedin kaupunki ja Hatzor HaGlilit.
Historia.
Rosh Pinnan perustivat joukko Safedista saapuneita uskonnollisia juutalaisia vuonna 1878. Alun perin he kutsuivat paikkaa nimellä Gel Oni viereisen Ja'unan arabikylän mukaan. Paikkakuntaan on sittemmin joskus viitattu "Israelin ensimmäisenä kylänä", mutta juutalaisasutus kesti aluksi vain muutamia vuosia. Ensimmäiset asukkaat kohtasivat useita vaikeuksia ja Gel Oni hylättiin vain hieman yli kahden vuoden jälkeen.
Uusia siirtoaisia saapui kuitenkin jo vuonna 1882, tällä kertaa Romaniasta. Paikkakunnalle annettiin uusi nimi Rosh Pinna eli "kulmakivi" viittauksena Psalmien kirjan säkeeseen. He alkoivat viljellä maata kasvattaen esimerkiksi tupakkaa ja silkkitoukkia. Paikalliset kohtasivat edelleen taloudellisia vaikeuksia huolimatta Edmond de Rotchildilta saadusta taloudellisesta tuesta. Arabikapinan aikana paikkakuntaa vastaan hyökättiin useampaan otteeseen. Vuonna 1938 kolme paikallista tuomittiin ja yksi hirtettiin arabien bussia vastaan tehdystä kostoiskusta. Gideon Mer tutki malariaa laboratoriossaan Rosh Pinnassa vuodesta 1929.
Israel itsenäistyi vuonna 1948 ja Rosh Pinnan viereen perustettiin "ma’barah", eli uusien juutalaisten siirtolaisten väliaikainen asutus. Osa heistä muutti sittemmin viereiseen Hatzor HaGlilitiin tai muualle Israeliin. Oman kunnanvaltuustonsa paikka sai vuonna 1949.
Talous.
Osa paikallisista harjoittaa edelleen maanviljelyä, mutta matkailusta on tullut huomattava elinkeino. Monet paikallisista tarjoavat aamiaismajoitusta eli "zimmerim".
Väestö.
Rosh Pinnan asukasluku oli vuoden 2018 lopussa 3 120. Vuonna 2002 vastaava lukema oli 2 210 ja vuonna 1953 1 480.
Kfar Truman

Kfar Truman () on mošav Israelin Keski-Israelin hallintoalueella. Sen asukasluku oli vuoden 2018 lopussa 901 ja nimensä se on saanut Yhdysvaltojen presidentti Harry S. Trumanin mukaan.
Maantiede.
Kfar Truman sijaitsee Israelin rannikkotasangolla jonkin matkaa Lodin kaupungista kaakkoon.
Historia.
Kfar Truman perustettiin vuonna 1949. Sen ensimmäiset asukkaat olivat juutalaisia siirtolaisia Puolasta. Alun perin paikkaa kutsuttiin nimellä Bnei Harel Israelin asevoimien Harel -divisioonan mukaan, jonka riveissä paikan perustajia oli taistellut. Myöhemmin paikka sai kuitenkin uuden nimen Kfar Truman Yhdysvaltain presidentti Harry S. Trumanin mukaan, jota pidettiin Israelin liittolaisena.
Väestö.
Kfar Trumanin asukasluku oli vuoden 2018 lopussa 901. Vuonna 2002 vastaava lukema oli 483 ja vuonna 1968 251.
Eteläitalialainen keramiikka

Eteläitalialainen keramiikka ("eteläitalialaiset vaasit") viittaa antiikin kreikkalaiseen keramiikkaan, jota tuotettiin Suur-Kreikan ja Sisilian kreikkalaisissa siirtokunnissa sekä niiden ympäristössä klassiselta kaudelta noin vuodesta 430 eaa. lähtien.
Historia.
Eteläitalialainen keramiikka sai alkunsa, kun attikalaisia vaasimaalareita siirtyi Etelä-Italian Suur-Kreikkaan ruttotaudin vaivattua Ateenaa peloponnesolaissodan alussa vuonna 430 eaa. Näin attikalaisen keramiikan perinne siirtyi Suur-Kreikkaan, joka tuli tämän jälkeen omavaraiseksi keramiikan suhteen oltuaan aiemmin riippuvainen attikaisesta tuonnista. Eteläitalialaista keramiikkaa tuotettiin 300-luvun eaa. lopulle saakka.
Paikallismuodot.
Merkittävimmät eteläitalialaiset paikalliskeramiikat olivat:
Keramiikka.
Eteläitalialainen keramiikka oli punakuviokeramiikkaa. Vaasit olivat aikaisempiin muotoihin nähden hyvin koristeellisia. Hyvä esimerkki on apulialaisen keramiikan Gnathia-tyyli. Kuva-aiheet esittivät erityisesti mytologiaa, teatteria sekä paikallisia tapoja.
Gnathia-tyyli

Gnathia-tyyli ("Gnathia-keramiikka") on antiikin aikainen eteläitalialaiseen keramiikkaan luetun apulialaisen keramiikan tyyli. Se on saanut nimensä Egnatian eli Gnathian kaupungista Apuliassa eteläisessä Italiassa.
Historia.
Gnathia-tyylin keramiikkaa valmistettiin myöhäisellä klassisella ja varhaisella hellenistisellä kaudella alkaen noin 370–350 ja päättyen noin 270–250 eaa. Sen huippukautta oli noin aika 330–320 eaa. Keramiikan valmistamisen keskus oli alun perin mahdollisesti Taraksessa. Myöhemmin tyylin keramiikkaa valmistettiin myös muualla Suur-Kreikassa ja Apuliassa Gnathia mukaan lukien sekä Etruriassa, Latiumissa ja Campaniassa. Sitä vietiin muun muassa Aleksandriaan ja Hispaniaan. Gnathian kaupungin nimen tyyli on saanut siitä, että sitä edustanutta keramiikka on löydetty paljon kaupungin hautausmailta.
Maalareita.
Gnathia-tyylin vaasimaalareita olivat muun muassa:
Keramiikka.
Gnathia-tyylissä vaasien pohjavärinä on lasitettu musta. Sen päälle on maalattu koristeaiheita valkoisella, keltaisella ja punaisella. Koristeaiheet liittyvät yleensä Dionysokseen, ja niihin lukeutuvat muun muassa viini-, hedelmä- ja lehtiköynnökset sekä teatterinaamiot ja soittimet. Osa vaasin jalasta on usein jätetty alkuperäisen terrakotan väriseksi.
Xiaomi Redmi 7A

Xiaomi Redmi 7A on älypuhelin, jonka Xiaomi on valmistanut ja julkaissut toukokuussa 2019.
Tekniset tiedot.
Kamera.
Puhelimessa on yksi 13 megapikselin kamera takana, kun taas edessä on yksi viiden megapikselin kamera.
Muisti.
Flash-muistia eli tallennustilaa puhelimessa on 16/32 gigatavua ja RAM-muistio 2 gigatavua. Tallennustilaa voi halutessaan laajentaa microSDXC-muistikortilla.
Muuta.
Xiaomi Redmi 7A:ssa on 4 000 milliampeeritunnin Li-Po akku, ja se tukee 10 watin latausta. Puhelimessa on 5,45 tuuman näyttö 720 x 1 440 pikselin resoluutiolla ja se tukee kuuttatoista miljoonaa väriä. Prosessorina toimii QUalcomm Snapdragon 439. Puhelimen saa noin sadalla eurolla.
Kertš-tyyli

Kertš-tyyli ("Kertš-keramiikka") on antiikin kreikkalaisen punakuviokeramiikan tyyli, jolla maalattua keramiikkaa tuotettiin Attikassa 300-luvulla eaa. Se edusti näin attikalaisen keramiikan viimeistä vaihetta. Tyyli on saanut nimensä siitä, että sen päämarkkinat olivat Pantikapaionissa (nykyinen Kertš) ja muualla Mustanmeren pohjoisosien alueella, josta on tehty tyylin tärkeimmät löydöt.
Historia.
Kertš-tyyli kukoisti 350-luvulla eaa. Sen syntyä on selitetty tarpeella saada Ateenassa tuotetulle keramiikalle uusia markkina-alueita sen jälkeen, kun tärkeä entinen markkina-alue Etelä-Italian Suur-Kreikassa oli tullut omavaraiseksi eteläitalialaisen keramiikan synnyn myötä.
Kertš-tyylin keramiikkaa tuotettiin Ateenan ja muun Attikan lisäksi mahdollisesti myös Khalkidikella. Keramiikkaa on löydetty paljon erityisesti haudoista Pantikapaionin ympäristöstä nykyiseltä Krimiltä. Se oli seudun rikkain kaupunki, ja Kertš-tyylin vaasit vaikuttavat olleen siellä eräänlaisia statussymboleja.
Maalareita.
Kertš-tyylin vaasimaalareita olivat muun muassa (suluissa henkilön toiminnan arvioitu ajoitus; katso myös: Luettelo antiikin kreikkalaisista savenvalajista ja vaasimaalareista):
Keramiikka.
Kertš-tyyliä käyttäneitä vaasien tyyppejä olivat erityisesti krateeri, hydria, pelike, lekanis ja lebes gamikos, joissa oli paljon maalattavaa pintaa. Kertš-tyylissä vaasien koristelussa on usein huomattavan paljon hahmoja, jotka on sijoitettu usein pyramidin muotoon. Yksi hahmoista on usein keskushahmo. Koristelussa on paljon päällemaalauksia erityisesti valkoisella, keltaisella ja kullalla.
Korinttilainen keramiikka

Korinttilainen keramiikka viittaa Korintissa arkaaisella kaudella noin vuosina 720–535 eaa. valmistettuun antiikin kreikkalaiseen keramiikkaan. Se oli kreikkalaisen keramiikan tärkein paikallismuoto attikalaisen keramiikan ohella. Tyyliltään korinttilainen keramiikka oli mustakuviokeramiikkaa.
Historia.
Korintti oli arkaaisella kaudella yksi Kreikan merkittävimpiä talous- ja kulttuurikeskuksia. Tämä näkyy myös kaupungin tuottamassa keramiikassa, joka oli pitkään kreikkalaisen maailman korkeatasoisinta. Korinttilainen keramiikka jakaantuu orientalisoivaa kautta edustaneeseen protokorinttilaiseen keramiikkaan noin vuosina 720–630 eaa. sekä varsinaiseen korinttilaiseen keramiikkaan noin vuosina 630–535 eaa. Korkeatasoisimpana pidetään protokorinttilaista keramiikkaa, kun taas varsinainen korinttilainen keramiikka nähdään jo taantuvana.
Erityisesti 600-luvulla eaa. Korintti oli kreikkalaisen maailman tärkein keramiikan tuottaja ja viejä. Korinttilaista keramiikkaa vietiin kaikkialle Välimeren alueella, sekä kreikkalaisille alueille että kreikkalaisilta vaikutteita saaneille alueille. Noin vuodesta 550 eaa. alkaen korinttilainen keramiikka menetti asemansa Ateenassa tuotetulle attikalaiselle keramiikalle ateenalaisten kehitettyä ensin Korintista omaksumansa mustakuviotekniikan huippuunsa ja sitten keksittyä noin vuonna 530 eaa. kokonaan uuden tekniikan, punakuviotekniikan, joka lopulta syrjäytti mustakuviotekniikan lähes kokonaan 400-luvun eaa. alkupuolella. Korinttilaista keramiikkaa kuitenkin jäljiteltiin paljon etruskilaisessa keramiikassa, johon mustakuviotekniikkaa jäi elämään pidemmäksi aikaa.
Kaudet.
Protokorinttilaisen ja korintilaisen keramiikan kaudet voidaan jakaa osiin seuraavasti. Kirjainlyhenteitä käytetään englanninkielisessä ja tieteellisessä kirjallisuudessa: "EPC", "Early Proto-Corinthian"; "MPC", "Middle Proto-Corinthian"; "LPC", "Late Proto-Corinthian".
Keramiikka.
Korinttilainen keramiikka oli pääasiassa mustakuviokeramiikkaa. Yksityiskohdat voitiin kaivertaa mustaksi maalattuihin pintoihin styluksella eli piirtimellä. Paikallinen savi oli vaaleankeltaista, minkä vuoksi mustakuvioiset vaasit ovat taustaltaan vaaleampia kuin attikalaiset. Alkuvaiheessa maalauskoristelu oli vielä geometrista. Myöhemmin orientalisoivalla kaudella se käsitti itämaisvaikutteisia kasvi- (kukat, rosetit) ja eläinaiheita (todellisia ja kuvitteellisia eläimiä). Korinttilaisen keramiikan tyypillisimpiä vaasimuotoja olivat erilaiset hajuvoidepullot, kuten alabastron, aryballos ja lekythos, ja suuremmista vaaseista puolestaan erilaiset kannut, kuten olpet, sekä eksaleiptronit, krateerit ja pyksikset.
Protokorinttilainen keramiikka
Siirtymäkauden keramiikka
Korinttilainen mustakuviokeramiikka
Tutkimus.
Korinttilaisen keramiikan merkittävin löytöpaikka on Korintin arkeologinen alue itse. Erityisen merkittäviä ovat olleet savenvalajien korttelien kaivaukset. Lisäksi merkittäviä määriä korinttilaista keramiikkaa on löydetty pyhäkköalueilta Perachóran Heraionista sekä Delfoista. Kauppayhteyksien kautta Korintissa valmistettua keramiikkaa on löydetty muun muassa Korfulta, Etelä-Italian Suur-Kreikan alueelta sekä Sisiliasta.
Xiaomi Redmi 8A

Xiaomi Redmi 8A on Xiaomin syyskuussa 2019 julkaisema matkapuhelin.
Tekniset tiedot.
Puhelimessa on 12 megapikselin takakamera f/1.8-valotusaukolla. Puhelimessa on flash- ja keskusmuistia seuraavasti: on versio, jossa on 32 gigatavua flash-muistia ja 2 gigatavua RAM-muistia. Toisessa versiossa tallennustilaa on yhtä paljon mutta RAM:ia on 3 GB. Viimeisessä versiossa keskusmuistia on 64 GB ja RAM-muistia 4 GB. Akku on suuri 5 000 milliampeeritunnin Li-Po-akku. Näyttö on 6,22 tuuman, joka käyttää Gorilla Glass 5:ttä. IPS-näytön tarkkuus on 720 × 1 520 pikseliä. Puhelimessa on FM-radio.
Six-tekniikka

Six-tekniikka on eräs antiikin kreikkalaisessa mustakuviokeramiikassa käytetty maalaustekniikka. Siinä tumman rautaoksidipitoisen savilietteen, jota käytettiin maalauskoristelun mustien hahmojen tekoon, päälle maalattiin valkoisella tai punaisella. Tämän jälkeen yksityiskohdat uurrettiin maalauspintaan niin, että tumma tausta tuli näiltä osin jälleen näkyviin.
Historia.
Six-tekniikkaa käytettiin 500- ja 400-luvuilla eaa. Sen kehitti mahdollisesti Nikosthenes 500-luvun eaa. loppupuolella. Sitä käytettiin attikalaisessa keramiikassa kyseisen vuosisadan lopulla ja 400-luvun eaa. alussa, ja etruskilaisessa keramiikassa vielä myöhemminkin 400-luvulla eaa. Tekniikan nykyinen nimi on peräisin Jan Sixistä, joka tutki sitä ensimmäisenä 1800-luvun lopulla.
Vaasi

Vaasi (&lt; , ’astia’, ’kulho’; ) on erityisesti antiikin ajan keramiikan tutkimuksessa erilaisista astioista käytetty yleisnimitys. Vaaseja valmistettiin paitsi savesta eli keraamisina myös muun muassa kivestä, metallista ja lasista.
Matti Helin (diakoniajohtaja)

Matti Olavi Helin (s. 1968) on suomalainen diakonia- ja järjestötyön kehittäjä ja kouluttaja. Hän toimii järjestöjohtajana yleishyödyllisessä sosiaalialan TampereMissio ry:ssä. 
Koulutus.
Helin kirjoitti ylioppilaaksi Pomarkun lukiosta 1988. Teologian maisterin tutkinnon hän suoritti Helsingin yliopistosta 1992 ja valtiotieteiden tohtorin tutkinnon 1996 Turun yliopistosta. Vuonna 2017 Helin pätevöityi yhteisövalmentajaksi.
Työura.
Valmistuttuaan teologisesta tiedekunnasta Helin toimi lukion uskonnon ja historian opettajana, seurakuntapastorina ja hiippakuntasihteerinä. Vuonna 2005 hän tuli valituksi Tampereen seurakuntayhtymän diakoniajohtajaksi. Työura jatkui 2011 Nokian kaupungin Kasvatus- ja opetuskeskuksen vs. johtajana, Diakonia-ammattikorkeakoulun koulutusjohtajana 2014 sekä kehitys- ja diakoniajohtajana Helsingin Diakonissalaitoksella 2017.
Työurallaan Helin on ollut kehittämässä useita sosiaalialan innovaatioita. Näitä ovat muun muassa Vapaaehtoistyo.fi, Nuorilletoita.fi, elintarvikeavun RuokaNysse, Euroopan liikkuvan väestön huoltopiste Tampereella, Helsingin elintarvikeavun muutos Yhteinen Pöytä -toiminnaksi sekä Yhteisöpaja-toiminta. Näiden toimintojen tuloksellisuudesta kertoo muun muassa se, että toimintansa aikana RuokaNysse jakoi elintarvikeapua Tampereella 190 000 ruokakassia. Vapaaehtoistyo.fi-palvelu on aktivoinut yli 30 000 vapaaehtoista auttajaa eri puolilla Suomea ja Nuorille Töitä -kampanja tuotti lamavuosina yli 15 000 työllistämislupausta työnantajilta nuorille. Helin on myös ollut perustamassa kansalaisopisto Pirkan opistoa Pirkanmaalle sekä järjesti yhdessä TV2:n kanssa vuonna 2003 gospelmuusikko Jaakko Löytyn 30-vuotistaiteilijajuhlakonsertin Tampere-talossa.
Samsung Galaxy A51

Samsung Galaxy A51 on Samsungin joulukuussa 2019 julkaisema älypuhelin. Siitä on olemassa 5G-verkkoja tukeva Samsung Galaxy A51 5G -versio. Galaxy A51:ssä on 6,5 tuuman näyttö ja kahdeksanydinprosessori. Tallennustilaa on joko 64 tai 128 gigatavua ja keskusmuistia neljä tai kuusi gigatavua. Laitteessa on neljä takakameraa. Värikameran tarkkuus on 48, laajakulmakameran 12, makrokameran viisi ja syvyyskameran viisi megapikseliä. Etukameran tarkkuus on 32 megapikseliä. Puhelimessa on näytönalainen sormenjälkitunnistin, ja akun kapasiteetti on 4 000 milliampeerituntia. Puhelimen käyttöjärjestelmä on Android 10.0 Q.
Kfar Blum

Kfar Blum () on kibbutsi Israelin Pohjoisella hallintoalueella. Sen asukasluku oli vuoden 2018 lopussa 771 ja nimensä se on saanut Leon Blumin mukaan.
Maantiede.
Kfar Blum sijaitsee Israelin pohjoisosassa Hulanlaaksossa.
Historia.
Kfar Blumin kibbutsi perustettiin vuonna 1943. Perustamisen taustalla toimi yhdysvaltalainen työväen sionistinen järjestö American Nationaler Arbeter Farband ja paikka sai nimensä ranskanjuutalaisen sosialistipoliitikko Leon Blumin mukaan. Sen ensimmäiset asukkaat olivat siirtolaisia Englannista ja Baltian maista.
Talous.
Kibbutsin asukkaat harjoittavat maataloutta kasvattaen esimerkiksi viljaa, hedelmiä, siipikarjaa ja nautakarjaa. Kibbutsilla on myös jonkin verran teollisuutta ja matkailua. Paikalla on esimerkiksi vierasmaja ja kajakointikeskus.
Väestö.
Kfar Blumin asukasluku oli vuoden 2018 lopussa 771. Vuonna 2002 vastaava lukema oli 527.
Nahalal

Nahalal () on mošav Israelin Pohjoisella hallintoalueella. Sen asukasluku oli vuoden 2018 lopussa 895.
Maantiede.
Nahalal sijaitsee Jisreelin tasangon länsiosassa Israelin pohjoisosassa.
Historia.
Nahalal mainitaan paikannimenä Raamatussa esimerkiksi Joosuan kirjassa. Raamatullisen Nahalalin nykyistä sijaintia ei kuitenkaan tunneta. Nykyinen Nahalalin mošav perustettiin vasta vuonna 1921. Ensimmäiset 80 paikalle muuttanutta perhettä saivat 25 eekkeriä maata perhettä kohden. Samalle paikalle olivat aikaisemmin yrittäneet rakentaa asuntoja esimerkiksi arabit, mutta huomattava hankkeet estänyt ongelma alueella oli malaria. Malariasta päästiin kuitenkin eroon kuivattamalla paikalliset suot. Maatalous laajeni, kun alueelle porattiin kaivoja ja se liitettiin alueellisen vesiverkkoon 1930-luvulla. Vuonna 1929 paikalla aloitti puolestaan toimintansa maatalouskoulu.
Nahalalin asemakaavan suunnitteli arkkitehti Richard Kauffman ja monet myöhemmät ennen vuotta 1948 rakennetut mošavat noudattelivat samaa esimerkkiä. Asemakaava perustuu ympyröihin. Keskimmäisen ympyrän sisällä ovat julkiset rakennukset, kuten koulu, hallinnolliset rakennukset ja varastot. Seuraavan ulkoympyrän sisällä ovat kotitalot ja sitä seuraavalla maatalousrakennukset. Niitä seuraa vielä laajempi ympyrä, jolla sijaitsevat pellot ja puutarhat. Nahalal ja Degania ovat olleet Israelin aielistalla Unescon maailmanperintöluetteloon vuodesta 2000.
Talous.
Mošavan asukkaat harjoittavat maataloutta. Paikalla kasvatetaan esimerkiksi maitokarjaa, siipikarjaa, hedelmäpuita, viljaa ja kukkia.
Väestö.
Nahalalin asukasluku oli vuoden 2018 lopussa 895. Vuonna 2002 vastaava lukema oli 925 ja vuonna 1969 1 020.
Miki (Hyōgo)

Miki () on Japanin kaupunki Honshūn saarella Kansain alueella Hyōgon prefektuurissa. Se sijaitsee sisämaassa prefektuurin kaakkoisosassa Kakojoen sivujoen Minōn varrella. Kaakossa se rajautuu Kōben suurkaupunkiin. Suurin osa kaupungin pinta-alasta on tasankoa tai kukkulaa. Mikissä on 77 151 asukasta (tammikuussa 2020) ja sen pinta-ala on 176,51 neliökilometriä.
Keskiajalla Miki kehittyi linnanaluskaupunkina Bessho-klaanin hallinnassa. Kaupungin linna tuhoutui Toyotomi Hideyoshin hyökkäyksessä vuonna 1580. Myöhemmin Edo-kaudella kaupunki tunnettiin etenkin metallisten puusepäntyökalujen valmistuksesta, ja siellä on edelleenkin paljon metallisten työvälineiden tuotantoa. Kaupunkiin kuuluvilla maaseutualueilla viljellään riisiä – erityisesti sakentuotannon tarpeisiin – sekä vihanneksia ja hedelmiä. Kaupunkioikeudet Mikille myönnettiin vuonna 1954, kun silloiseen Mikin maaseutukaupunkiin liitettiin kolme kyläkuntaa. Kaupunki laajeni viimeksi vuonna 2005, kun siihen yhdistettiin Yokawan maaseutukaupunki. Mikistä Kōbeen johtavan rautatielinjan varrelle on rakennettu suuria lähiöitä 1960-luvulta lähtien. Niiden myötä kaupunkiin on sijoittunut myös golfkenttiä.
Mikin rakennettuun kulttuuriperintöön kuuluvat useat vanhat temppelit ja pyhäköt, joista Gaya-in lienee perustettu 600-luvun lopulla. Muita merkillepantavia rakennuksia ovat esimerkiksi Tōkō-ji ja Amatsu-jinja. Kaupungissa on säilynyt myös vanhoja metalliseppien kaupunkitaloja ja siellä toimii metallityön historiaa esittelevä museo. Mikiä palvelee Kōbe-rautateiden Ao-linja. Kaupungissa aiemmin kulkenut Miki-rautatie lakkautettiin vuonna 2008.
Audi RS3

Audi RS3 on Audin valmistama alemman keskiluokan automalli, joka on kaikkein suorituskykyisin versio Audi A3 -mallisarjasta. Se sijoittuu mallistossa S3:n yläpuolelle.
Audi RS3 Typ 8PA (2011–2012).
Toisen sukupolven A3:een perustuva Audi RS3 esiteltiin Geneven autonäyttelyssä maaliskuussa 2011. Se oli saatavana ainoastaan viisiovisena hatchbackina.
Moottorina oli viisisylinterinen turboahdettu 2,5-litrainen bensiinimoottori teholtaan 340 hevosvoimaa. Voimansiirtona oli seitsemänportainen kaksoiskytkinvaihteisto ja vetotapana neliveto. 
Audi RS3 Typ 8VA (2015–2020).
Kolmannen sukupolven A3:een perustuva Audi RS3 esiteltiin viisiovisena hatchbackina Geneven autonäyttelyssä maaliskuussa 2015. Pariisin autonäyttelyssä lokakuussa 2016 esiteltiin myös neliovinen sedan.
Moottorina oli viisisylinterinen turboahdettu 2,5-litrainen bensiinimoottori. Voimansiirtona oli seitsemänportainen kaksoiskytkinvaihteisto ja vetotapana neliveto.
Geneven autonäyttelyssä maaliskuussa 2017 esiteltiin kasvojenkohotuksen kokenut RS3. Uudistuksen yhteydessä moottorin teho nousi 400 hevosvoimaan. 
Audi RS3 Typ 8YA (2021–).
Neljännen sukupolven A3:een perustuva Audi RS3 esiteltiin heinäkuussa 2021. Korimalleina ovat edellismallin tavoin viisiovinen hatchback ja neliovinen sedan. 
Moottorina on viisisylinterinen turboahdettu 2,5-litrainen bensiinimoottori teholtaan 400 hevosvoimaa. Voimansiirtona on seitsemänportainen kaksoiskytkinvaihteisto ja vetotapana neliveto.
Thomas Keating

Thomas Keating (7. maaliskuuta 1923 New York – 25. lokakuuta 2018 Spencer) oli yhdysvaltalainen trappistimunkki ja pappi, joka oli yksi sydänrukouksena tunnetun nykyaikaisen kontemplatiivisen rukouksen menetelmän pääkehittäjistä.
Keating kehitti sydänrukouksen kahden munkkitoverinsa kanssa kristillisen kontemplatiivisen perinteen nykyaikaiseksi muodoksi 1970-luvun puolivälissä. Se sai vaikutteita 1300-luvun jälkipuoliskolta peräisin olevasta hengellisestä klassikkoteoksesta "Tietämättömyyden pilvi".
Etelä-Karjalan liitto

Etelä-Karjalan liitto on yksi Suomen kahdeksastatoista maakunnan liitosta. Hallinnollisesti se on lakisääteinen, maakunnan kuntien muodostama kuntayhtymä, joka aluekehitysviranomaisena vastaa Etelä-Karjalan yleisestä kehittämisestä ja maakuntakaavoituksesta. 
Etelä-Karjalan liiton toiminnasta ja taloudesta päättää jäsenkuntien valitsema Etelä-Karjalan maakuntavaltuusto. Liiton operatiivista toimintaa on johtanut syyskuusta 2020 lähtien maakuntajohtaja Satu Sikanen. Hänen edeltäjänsä oli Matti Viialainen. Maakuntaliiton toimitila sijaitsee Lappeenrannassa Maakuntagalleriaksi kutsutussa rakennuksessa (Kauppakatu 40 D). 
Etelä-Karjalan liitto perustettiin vuonna 1990. Liiton toiminta käynnistyi huhtikuussa 1991. Maakuntaliittoa edelsi 1960-luvun puolivälissä perustettu Etelä-Karjalan seutukaavaliitto, joka lopetti toimintansa toukokuussa 1991.
Keisariahven

Keisariahven eli keisarimalawiahven ("Aulonocara nyassae") on kirjoahventen (Cichlidae) heimoon ja afrikankirjoahventen (Pseudocrenilabrinae) heimoon kuuluva trooppisissa ja makeissa vesissä elävä kalalaji, joka soveltuu hyvin akvaariokalaksi.
Keisariahvenen maksimipituus on 8 senttimetriä. Akvaario-olosuhteissa se on tavallisesti noin 15 senttimetrin mittainen. Keisariahven on väritykseltään sinertävä, ja siinä on tummempia kuvioita. Koiraat ovat yleensä naaraita värikkäämpiä.
Keisariahventa tavataan kotoperäisenä Njassajärvessä, missä sitä on ainoastaan yli 15 metrin syvyydessä vedenpinnasta. Se elää hiekkapohjalla kivien ympäristössä.
Keisariahven käyttää ravinnokseen pohjalla eläviä selkärangattomia.
Utahinpreeriakoira

Utahinpreeriakoira ("Cynomys parvidens") on oravien (Sciuridae) heimoon ja preeriakoirien ("Cynomys") sukuun kuuluva jyrsijälaji. Sen kuvasi tieteelle ensimmäisen kerran Joel Asaph Allen vuonna 1905.
Koko ja ulkonäkö.
Utahinpreeriakoira on melko pienikokoinen verrattuna sukunsa muihin lajeihin. Täysikasvuisena se on noin 27–30 senttimetrin mittainen ja painaa noin 1 kilogramman. Turkki on kellertävänruskea ja hiekanvaalea. Vatsapuoli ja häntä ovat valkoiset ja hännän yläosa kellanruskea. Kuono on vaalea ja mustien täplien peittämä.
Levinneisyys ja elinympäristö.
Utahinpreeriakoiraa tavataan Utahin osavaltiosta Yhdysvalloista. Siitä on tehty havaintoja myös muualta Yhdysvalloista. Utahinpreeriakoiran elinympäristöt ovat preeriat. Kansainvälinen luonnonsuojeluliitto IUCN luokittelee utahinpreeriakoiran erittäin uhanalaiseksi lajiksi kantojen vähenemisen vuoksi.
Ravinto ja elintavat.
Utahinpreeriakoira käyttää ravinnokseen pääasiassa heiniä ja ruohoja, joskus myös hyönteisiä, kuten heinäsirkkoja ja kovakuoriaisia. Utahinpreeriakoira ei kerää koloihinsa ruokaa varastoon, koska se vaipuu talveksi horrokseen ja käyttää horroksen aikana kesän aikana elimistöön kertynyttä rasvaa. Utahinpreeriakoira suosii preeriaa reunustavia pensaikkoja. Laji elää maakoloissa yhdyskuntina, joiden lukumäärä vaihtelee huomattavasti. Samaan yhdyskuntaan kuuluu yleensä muutama yksilö, mutta joskus niitä saattaa olla yhdessä yhdyskunnassa jopa yli 70.
Mielenosoitukset tammikuussa 2020 Iranissa

Iranin protestit tammikuussa 2020 olivat iranilaisten mielenosoituksia Iranin hallitusta vastaan. Ne alkoivat sen jälkeen, kun kävi selväksi, että Iranin vallankumouskaarti oli ampunut alas ukrainalaisen lentokoneen ja Iranin hallitus oli peitellyt asiaa kolme päivää.
Juraj Kukura

Juraj Kukura (s. 15. maaliskuuta 1947 Prešov) on slovakialainen näyttelijä. Hän on näytellyt muun muassa televisiosarjassa "Traffik". Kukuralle myönnettiin vuonna 2004 DOSKY-palkinto.
Delmarvankettuorava

Delmarvankettuorava ("Sciurus niger cinereus") on yksi oravien (Sciuridae) heimoon ja varsinaisten oravien (Sciurinae) alaheimoon kuuluvan kettuoravan ("Sciurus niger") kymmenestä alalajista.
Koko ja ulkonäkö.
Delmarvankettuoravan ruumiin pituus on 25–36 senttimetriä ja hännän pituus 20–33 senttimetriä. Se painaa 0,5–1,3 kilogrammaa. Turkki on muista Yhdysvaltain itä- ja keskiosissa elävistä, värityksestään ruskeista kettuoravan alalajeista poiketen teräksenharmaa. Vatsapuoli on valkoinen. Käpälät ja korvat ovat myös lähes valkoiset, vaikka vivahtavatkin hieman keltaiseen. Häntä on väriltään harmaa ja sen alapinnassa sijaitsee kapea musta juova.
Levinneisyys ja elinympäristö.
Delmarvankettuoravaa tavataan Yhdysvalloissa, missä se elää nykyisin kaikissa Marylandin itärannikon piirikunnissa ja joissakin Delawaren, Pennsylvanian ja Virginian paikoissa. Delmarvankettuoravaa tavattiin 1800-luvulla Pennsylvanian kaakkoisosissa, New Jerseyn eteläosan keskiosassa, itäisessä Marylandissa, Delawaressa ja Virginiassa Delmarvan niemimaalla. Vuosisadan lopussa se hävisi New Jerseystä ja 1930-luvulla Delawaresta. Sitä kuitenkin istutettiin takaisin Delawareen vuonna 1968 ja 1984. Sitä istutettiin 1980-luvulla myös Pennsylvaniaan ja Virginiaan. Se elää vanhoissa mäntymetsissä, joiden yleisin puulaji on loblollymänty ("Pinus taeda"). Alalajia metsästettiin vielä 1960-luvulla voimakkaasti sen kauniin turkin vuoksi, mutta sen pyydystys kiellettiin vuonna 1971 Marylandin osavaltiossa, milloin jäljellä oli enää 500 yksilöä. Nykyisin alalajia uhkaavat enimmäkseen sen luonnollisten elinympäristöjen tuhoutuminen.
Ravinto ja elintavat.
Delmarvankettuoravan ravintoa ovat pähkinät, hedelmät, puiden silmut ja hyönteiset. Se elää valoisissa metsiköissä ja niiden reunoilla. Yhden yksilön reviiri kattaa tavallisesti 4–16 hehtaaria, mutta se liikkuu harvoin koko alueella. Delmarvankettuoravan kantoaika on 45 vuorokautta ja poikasia syntyy tavallisesti kaksi. Alalajin elinikä on yleensä kymmenisen vuotta.
Satakuntaliitto

Satakuntaliitto on yksi Suomen kahdeksastatoista maakunnan liitosta. Hallinnollisesti se on lakisääteinen, maakunnan kuntien muodostama kuntayhtymä, joka aluekehitysviranomaisena vastaa Satakunnan yleisestä kehittämisestä ja maakuntakaavoituksesta. 
Satakuntaliiton toiminnasta ja taloudesta päättää jäsenkuntien valitsema Satakunnan maakuntavaltuusto. Liiton operatiivista toimintaa johtaa maakuntajohtaja Asko Aro-Heinilä. Maakuntaliiton virasto sijaitsee Porissa Kokemäenjoen äärellä (Pohjoisranta 11 D).
Ext4

Ext4 on Linux-ytimen tiedostojärjestelmä, joka on kehitetty parannuksena aiemmista ext3- ja ext2-tiedostojärjestelmistä. Tiedostojärjestelmä on kehitetty taaksepäin- ja eteenpäinyhteensopivana.
Kehitys.
Tiedostojärjestelmä kehitettiin parannuksena aiempaan ext3:een nähden: suorituskykyä, luotettavuutta ja kapasiteettia on parannettu.
Ext4 tukee journalointia kuten aiempi ext3:kin, sekä tukee useampaa journalointimoodia.
Ext4 lisää tarkistussummat metatiedolle ja journalille, aikaleimojen tarkkuutta on nostettu ja vuoden 2038 käsittely on korjattu vuoteen 2446 asti.
Tiedon varaus on muutettu kiinteäkokoisista lohkoista ”extent”-lohkoiksi, joka mahdollistaa hyvin pitkien yhtenäisenä jatkuvien tiedostojen varaamisen.
Extent-lohkoja on käytetty aiemmin JFS-tiedostojärjestelmässä ja viivästetty varaus on ollut XFS- ja ZFS-tiedostojärjestelmissä.
Tiedostojärjestelmä tukee suuria taltioita ja tiedostokokoja: tiedostojärjestelmä käyttää 48-bittisiä lohkonumeroita, joka (oletuksena olevalla) 4 kilotavun lohkolla mahdollista 1 eksatavun (1024 petatavun) tiedostojärjestelmän. Kehityksen aikana todettiin että laajentaminen 64-bittisiin numeroihin ei ole ongelma tulevaisuudessa, mutta sille ei ole vielä tarvetta. Ext4:ssä lohko on ryhmä sektoreita, jonka koko voi olla 1 kilotavusta 64 kilotavuun.
Tiedoston maksimikoko on 16 teratavua.
Tiedostojärjestelmä on suunniteltu vähentämään fragmentaatiota. Tiedostojärjestelmä tukee ”online-eheyttämistä” ja eheyden tarkistaminen (fsck) vaatii vähemmän aikaa.
Ext4 käyttää B-puun muunnosta H-puuta, joka mahdollistaa paljon suuremmat alihakemistot. Ext4:ssä alihakemistojen koko on lähes rajoittamaton.
Tiedostojärjestelmään on integroitu tuki salaukselle.
Ytimen kehittäjät tyrmäsivät ehdotukseen, että uusia ominaisuuksia olisi lisätty ext3:een. Ext4 on tämän vuoksi forkattu ext3:sta jotta sen käyttäjille ei koidu häiriötä.
Vanhoja ext2- ja ext3-tiedostojärjestelmiä voi käyttää ext4:n kautta, mutta silloin ei voida käyttää sen parannuksia hyödyksi. Ext4:n kautta aiempaa tiedostojärjestelmää voi käyttää yhteensopivana, jolloin vain uudet tiedostot käyttävät uudempaa tallennustapaa ja vanhat pysyvät vanhalla tallennuksella.
Julkaisu.
Tiedostojärjestelmä merkittiin vakaaksi versioksi lokakuussa 2008. Tiedostojärjestelmä oli mukana ytimessä versiosta 2.6.19 lähtien mutta oli merkittynä kokeelliseksi versioon 2.6.27 saakka: versiosta 2.6.28 lähtien tiedostojärjestelmä on merkitty vakaaksi.
Google ilmoitti joulukuussa 2010 Androidin siirtyvän versiossa 2.3 YAFFS-tiedostojärjestelmästä ext4:ään. Ext4 on ollut oletuksena Fedoran versiosta 14 lähtien. Fedora 33:ssa oletukseksi muuttui Btrfs.
Sushil Gupta

Sushil Kumar Gupta (s. 1. toukokuuta 1961) on intialainen liikemies ja poliitikko, joka on toiminut parlamentaarikkona Rajya Sabhassa vuodesta 2018 alkaen.
Gupta aloitti poliittisen uransa National Students’ Union of India -opiskelijajärjestön riveistä ja edusti Intian kongressipuoluetta vuoteen 2017 asti, jonka jälkeen hän siirtyi Aam Aadmi Partyyn (AAP). Hänen liiketoimintaansa sisältyy lukuisia yksityisiä kouluja ja sairaaloita. Vuonna 2013 hän oli kongressipuolueen ehdokkaana Delhin paikallisvaaleissa. Hänen valintansa AAP:n edustajaksi Rajya Sabhaan on herättänyt kritiikkiä puolueen sisällä. Yksi puolueen perustajista Prashant Bhushan moitti valintaa avoimesti sanomalla, että puolue jättää vapaaehtoistyöntekijänsä huomioimatta päätöksellään. Kritiikkiin yhtyivät myös puolueen perustamiseen osallistuneet Yogendra Yadav ja Kumar Vishwas. Yadav ilmoitti Guptan valinnan jälkeen häpeävänsä, että on ollut koskaan tekemisissä puheenjohtaja Arvind Kejriwalin ja AAP:n kanssa. Vishwas vertasi Kejriwalia diktaattoriin. 
Kongressipuolueen Delhin yksikön puheenjohtaja Ajay Maken väitti Guptan eronneen kongressipuolueesta AAP:n luvattua hänelle paikan Rajya Sabhaan. Delhin varapääministeri Manish Sisodia puolusti Guptan valintaa kertomalla, että hän on tehnyt valtavia panostuksia koulutukseen ja terveydenhuoltoon Delhissä ja Haryanassa. Sisodian mukaan Gupta on tarjonnut ilmaisen koulutuksen 15 000 lapselle.
Portugalin parlamenttivaalit 2019

Portugalin vuoden 2019 parlamenttivaalit järjestettiin 6. lokakuuta ja niissä valittiin 230 Tasavallan kokouksen jäsentä seuraavalle nelivuotsikaudelle.
Äänestysprosentti (48,6 %) on Portugalin modernin historian alhaisin: peräti 51,4 % jätti äänestämättä.
Mielipidemittausten mukaan Costan johtamien sosialistien odotettiin voittavan vaalit. Taustalla olivat mm. Portugalin kasvava talous ja parantunut työllisyystilanne.
Kaikkien pääpuolueiden kesken pidettiin kaksi vaaliväittelyä: 18. syyskuuta pidetyn radioväittelyn (järjestäjinä "Rádio Renacença", "Rádio e Televisão de Portugal" ja "Radiotelefonia") ja 23. syyskuuta pidetty RTP:n televisioväittely. 
Poliittinen järjestelmä.
Portugalin ja sen autonomisien alueiden (Azorit ja Madeira) lisäksi ulkomailla asuville kansalaisille on varattu edustus: Euroopassa asuville kaksi paikkaa samoin kuin Euroopan ulkopuolella asuville portugalilaisille. 
Äänestäminen.
Äänestäjäksi rekisteröityminen tapahtuu automaattisesti. Äänioikeus on kaikilla vähintään 18 vuotta täyttäneillä. 
Ennakkoäänestys on mahdollista mm. sairaalassa oleville potilaille ja ulkomailla asuville. 
Portugalissa on käytössä listavaalit. Äänestyslipukkeessa on listattu kaikki ehdolla olevat puolueet, joista äänestäjä merkitsee rastilla sen, jolle antaa äänensä.
Tulokset.
Uusina puolueina parlamenttiin nousivat Chega, Liberaali aloite ja LIVRE. Näistä vain LIVRE oli osallistunut aikaisempiin vaaleihin, muttei saanut niissä ehdokkaita läpi.. 
Hallitusneuvottelut.
Costa aloitti odotetusti hallitusneuvottelut, mutta koska ei saanut yksin enemmistöä, hän turvautui vasemmistoblokin ja kommunistien tukeen muodostaakseen hallituksen, jotka olivat tukeneet Costan hallitusta jo edellisellä kaudella. Tästä sosialistien vasemmiston ja kommunistien tuella rakennetusta hallituksesta käytetään nimitystä "geringonça" ("hilavitkutin")..
Peng Xiuwen

Peng Xiuwen (; 1931 Wuhan – 18. joulukuuta 1996 Peking) oli kiinalainen säveltäjä ja kapellimestari.
Peng aloitti erhunsoiton opettelun 7-vuotiaana. Vuonna 1956 hänestä tuli pekingiläisen Keskusradiokansanorkesterin kapellimestari. Kyse oli perinteisiä ja perinteisten pohjalta modernisoituja kiinalaisia soittimia yhteen koonneesta kansanorkesterista. 1980–1990-luvuilla Peng johti usein Hongkongin kiinalaista orkesteria. 1980-luvun alussa Peng pääsi johtamaan Kiinan radion taideseurueen kansanseuruetta.
Peng oli perustamassa kiinalaista orkesterimusiikkigenreä. Omien alkuperäisten teosten säveltämisen lisäksi hän sovitti länsimaisen taidemusiikin teoksia esimerkiksi Ludwig van Beethovenilta ja Claude Debussylta kiinalaisille soittimille.
Matti Helin

Matti Helin -nimisiä henkilöitä ovat:
Justin Holl

Justin Holl (s. 31. tammikuuta 1992 Tonka Bay, Minnesota, Yhdysvallat) on yhdysvaltalainen jääkiekkoilija, joka pelaa Detroit Red Wingsissa. Ennen Red Wingsiin siirtymistä Holl edusti Toronto Maple Leafsia. Holl on pelipaikaltaan puolustaja.